**STEINSETE**

Høgdemeter over havet: 686 m

Lengde: ca 3 km

Tid: 1 time ein veg

Gradering: middels tung tur

**Vegskildring:** Ta av frå Fylkesveg 13 til riksveg 7, og sving rett mot høgre etter 50 m i ein bratt bakke, og ta til venstre over brua og køyr forbi Havås til parkeringsplass på «høgda» av Krokavassvegen, ca 660 moh. Krokavassvegen er bomveg (kr 50.-).

Gå frå parkeringsplass sørover langs raudmerka sti. Stien går over myrar og kan vere fuktig enkelte stader. Stien går forbi Baorhaug og vinklar derifrå svakt søraust i retning mot Steinsetehorga. Her får du Smøregget på venstre side (nord). Anbefaler å gå om Steinseterhorga (796 moh), eit flott utsiktspunkt «midt» i bygda! Herifrå rundar du ned mot Steinsete på austsida av toppen, og det er ca 30 min ned. Du kan sjå stølen frå varden med flymerke på toppen av horga.

**Turtips:** Frå Steinsete kan du ein runde utom horga og opp forbi Salttunno, ein markant stein som ligg frampå bergakanten. Vidare går du tilbake mot stien forbi Baorhaug.

**Alternativ nedtur** kan vere stølsvegen forbi Vasagjelet til Liasete og vidare traktorvegen til Ystås. Denne vegen er merka og skilta. Herifrå kan du og gå ned Kattedalen og heilt ned til Eide om du vil. Stien er merka, men eit parti er rast ut og det er noko bratt og ulendt her.

**Nedturen kan også vere ned** forbi Eidesskår til Stavanes eller Haukanes. Då går du stien ut myrane (sørvest) under horga. Du skal halde nedste stien (hald til venstre ved første vegskilje) ut mot skilt på myr. Skiltet viser vegen til Eidesskår. Derifrå går det tydeleg veg heilt ned til fjorden.

GOD TUR!